ต่อมาเมื่อเวลา  17.00  น. วันที่  19  พ.ย. นายถั่วแระ เชิญยิ้ม นายกสมาคมตลกแห่งประเทศไทย พร้อมคณะ เดินทางเข้าเยี่ยมอาการของเอ็ดดี้ ผีน่ารัก ที่นอนรักษาตัวอยู่ที่ห้อง  5213  ชั้น  5  รพ.เวชธานี พร้อมมอบเงินช่วยเหลือ  5,000  บาท ขณะที่ นางลาวัลย์ ทวยจันทร์ ภรรยาของเอ็ดดี้ กล่าวว่า สามีอาการยังไม่ดีขึ้น เวลาประมาณ  11.00  น. เกิดปวดศีรษะอย่างหนัก แพทย์ต้องนำตัวเข้าห้องไอซียู ตอนนี้ก็ยังบ่นปวดศีรษะอยู่ตลอดเวลา ค่าใช้จ่ายตอนนี้ก็สูงมาก เกือบ  80,000  บาท ทาง รพ. เห็นใจลดราคาให้  20 % แต่ตนปรึกษากับญาติ ๆ แล้วเห็นตรงกันว่าต้องย้ายไปรักษาตัวที่ รพ.นพรัตน์ราชธานี ย่านมีนบุรี โดยใช้สิทธิตามบัตร  30  บาท